paragraph_text: Sazvan je na poziv tadašnjeg bizantskog cara Bazilija I., kako bi se poništile odluke ranijeg sabora na kome je smijenjen patrijarh Focije I. One su poništene, a njime je također osuđeno dodavanje odredbe filioque u nicejsko vjerovanje. Iako su legati pape Ivana VIII. sudjelovali na saboru, njega Rimokatolička Crkva kasnije nije priznala. Razlike između zapadne i istočne Ckrve, koje su se pokazale na dva carigradska sabora s istim imenom, kasnije će dovesti do crkvenog raskola.